

VLADA REPUBLIKE HRVATSKE

Zagreb, 30. siječnja 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo gospodarstva, poduzetništva i obrta |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o prijenosu vlasništva kontejnera iz strateških robnih zaliha bez naknade |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

Na temelju članka 14. stavka 1. podstavak 2. i 6., a u vezi sa stavkom 2. Zakona o strateškim robnim zalihama („Narodne novine“, 87/02 i 14/14) Vlada Republike Hrvatske je na sjednici održanoj dana \_\_\_\_\_\_\_\_\_\_2019. godine donijela

**O D L U K U**

**o prijenosu vlasništva kontejnera iz**

**strateških robnih zaliha bez naknade**

**I.**

Odobrava se Ministarstvu gospodarstva, poduzetništva i obrta – Ravnateljstvu za robne zalihe prijenos vlasništva 14 kontejnera za stanovanje s opremom, bez naknade sljedećim primateljima:

* Brodsko-posavska županija 2 kom u vrijednosti 65.500,00 kuna
* Međimurska županija 3 kom u vrijednosti 126.130,00 kuna
* Grad Lepoglava 3 kom u vrijednosti 140.000,00 kuna
* Općina Čađavica 1 kom u vrijednosti 32.800,00 kuna
* Općina Udbina 1 kom u vrijednosti 32.800,00 kuna
* Općina Velika 1 kom u vrijednosti 32.000,00 kuna
* Općina Vrbanja 1 kom u vrijednosti 32.800,00 kuna
* Gradsko društvo Crvenog križa Dubrovnik 1 kom u vrijednosti 30.300,00 kuna
* Udruga Specijalne jedinice policije „OSA“ 1 kom u vrijednosti 32.800,00 kuna

**II.**

Ukupna vrijednost kontejnera iz točke I. ove Odluke iznosi 525.130,00 kuna i knjižit će se na teret Ministarstva gospodarstva, poduzetništva i obrta – Ravnateljstva za robne zalihe.

**III.**

O prijenosu vlasništva kontejnera bez naknade Ministarstvo gospodarstva, poduzetništva i obrta – Ravnateljstvo za robne zalihe dužno je sa svakim primateljem sklopiti poseban ugovor o prijenosu vlasništva.

**IV.**

Za provedbu ove Odluke zadužuje se Ministarstvo gospodarstva, poduzetništva i obrta – Ravnateljstvo za robne zalihe.

**V.**

Ova Odluka stupa na snagu danom donošenja.

KLASA: **PREDSJEDNIK**

URBROJ:

Zagreb, \_\_\_\_\_\_\_\_\_ 2019. **mr.sc. Andrej Plenković**

**O B R A Z L O Ž E NJ E**

Ministarstvo gospodarstva, poduzetništva i obrta – Ravnateljstvo za robne zalihe na temelju pojedinačnih zahtjeva predalo je na privremeno korištenje 14 kontejnera s pripadajućom opremom (klima uređajem ili grijalicom) iz strateških robnih zaliha.

Kontejneri se koriste u sljedeće svrhe:

Grad Lepoglava – u tri kontejnera koji čine jednu stambenu cjelinu smještena je višečlana obitelj kojoj je kuća stradala u klizištu 2015. godine te nemaju riješeno stambeno pitanje,

Udruga Specijalne jedinice policije „OSA“ – jedan kontejner za smještaj nezaposlenog hrvatskog branitelja, koji se nalazi u teškom socijalno-ekonomskom položaju,

Općina Udbina – kontejner se koristi za stambeno zbrinjavanje jednog hrvatskog branitelja koji nema riješeno stambeno pitanje te je živio u staroj ruševnoj baraci,

Općina Vrbanja – kontejner je predan Općini Vrbanja za potrebe smještaja alata korištenog prilikom sanacija šteta od poplave 2014. godine,

Općina Velika – za potrebe stambenog zbrinjavanja korisnika zajamčene minimalne naknade,

Općina Čađavica – za potrebe stambenog zbrinjavanja korisnika zajamčene minimalne naknade koji je živio u kući kojoj je prijetilo urušavanje,

Međimurska županija – tri kontejnera preuzeta su 2015. godine za potrebe zaštitarsko-ekološke udruge radi hitnog zbrinjavanja pasa lutalica prilikom provođenja akcijskog plana rješavanja problematike nezbrinutih pasa u romskim naseljima Međimurja,

Brodsko – posavska županija – za potrebe sustava Civilne zaštite i drugih službi spašavanja u Brodsko-posavskoj županiji,

Gradsko društvo Crvenog križa Dubrovnik – skladištenja humanitarne pomoći.

Nabavna vrijednost kontejnera iznosi 663.787,00 kn, ispravak vrijednosti 138.657,00 kn, a sadašnja financijska vrijednost 14 kontejnera 525.130,00 kn, i knjižit će se na teret Ministarstva gospodarstva, poduzetništva i obrta – Ravnateljstva za robne zalihe.

U strateškim robnim zalihama raspolaže se s 222 kontejnera te budući da predmetnih 14 kontejnera primatelji koriste već više godina, te kao takvi više nisu pogodni za intervenciju u slučaju potrebe za hitnim zbrinjavanjem stanovništva pri elementarnim nepogodama, predlaže se prijenos vlasništva bez naknade.

Budući da, sukladno članku 14. Zakona o strateškim robnim zalihama, Vlada Republike Hrvatske odlučuje o prijenosu strateških robnih zaliha, Ministarstvo gospodarstva, poduzetništva i obrta predlaže Vladi Republike Hrvatske da donese Odluku kojom bi se 14 kontejnera prenijelo u vlasništvo jedinica lokalne i područne samouprave, humanitarnim organizacijama i udrugama bez naknade.